ஆட்சியை மாற்றும் சக்தி தண்ணீருக்கு உண்டு. தலைநகரில் தண்ணீர் பற்றாக்குறை ஏற்பட்டால் அது மாநிலத்துக்கே ஏற்பட்ட பற்றாக்குறை போல பின்பம் ஏற்படுத்த அரசியல் கட்சிகள் தயாராக இருக்கின்றன. ‘அரசின் இயலாமை’ என்ற ஒரு வார்த்தையில், ஆட்சியை பறிகொடுத்து விடுவோமோ என்ற அச்சம், ஆளும் அரசுக்கு. இவர்களின் அரசியல் விளையாட்டுக்கு விவசாயிகள் தான் பொம்மை. பெங்களூருவில் நடந்த வன்முறை வெறியாட்டங்களில் இது அப்பட்டமாக தெரிந்திருக்கும். பேருக்கு தான் விவசாயிகள் போராட்டம், ஆனால் அதில் ஒரு விவசாயியைக் கூட பார்க்க முடியவில்லை. அதிலும் விவசாயிகளின் உரிமை பறிபோனது தான் வேடிக்கை.